SLOVENŠČINA (jezik)

Petek, 27. 3. 2020

**TEMA**: Sam si izdelam svoje črke ter jih berem

Izdelali si boste **KARTONČKE S ČRKAMI** (na enak način kot pri matematiki).

Res je zaželeno, da so črke **na kartonu/debelejšem listu**. Če vam zmanjka kartona, naredite črke na navaden list papirja.

* **Na eno stran napišite črko** (starši rahlo s svinčnikom, otroci gredo sami z barvico ali flomastrom čez vašo pisavo),
* **na drugo stran** (če imate to možnost) **pa prvi glas** **ilustrirajte**.

*Npr. črka A je zapisana na eni strani, na drugi strani je narisan avto. Važno pa je, da so napisane črke*.

Ustvarite te črke, ki smo se jih do sedaj naučili:

**A, E, I, O, U** (vsako 3-krat), **L, M** (2-krat), **N, J, P, R, S, Š, F, T, V, H**.

Ko končate z ustvarjanjem, se lahko **igrate s črkami**:

- **otrok črko izžreba in poimenuje**

- **sestavi zloge**: MA, TA, LI, HA, ŠI in podobno naprej ...

- **sestavi besedo**: MAMA, ŠOLA, PES, HIŠA

\*Pomagajte si s fonomimiko (sličice, ki pomagajo poimenovati črke – to sem vam že poslala).

\*Črke spravite, ker jih bomo še velikokrat uporabljali in k njim dodajali nove.